Pos li battallie del Blanc Monte (1620), li tchek landes ha esset guvernat de Habsburges e ili ha devenit un parte del Austrian Imperie e (plu tardmen) Austria-Hungaria. Tchecoslovakia, un república índependent, ha esset creat in li annu 1918, pos li collapse de Austria-Hungaria pos li prim guerre mundal. Pos li Accorde de München (1938), german occupation de Tchecoslovakia (1939), li desillusion resultant pro li reaction Occidental e un gratitá pro li líberation de un pluparte de Tchecoslovakia al Armé Rubi, li partise communistic ha ganiat un majorité (38%) in li election in li annu 1946. In un revulution in li annu 1948, Tchecoslovakia ha devenit guvernat de communistes. In li annu 1968, li íncontentie crescent ha cúlminat in tentatives de reformar li regime communistic. Li tal-nominat Verne de Praha (1968) ha esset finit per un invasion de armés de landes del Pacte de Warszawa e li truppes ha manet in li land til li Revolution de Velur in li annu 1989, quande li regime communistic ha collapsat. In li 1im de januar 1993, Tchecoslovakia ha disunit su ye Tchekia e Slovakia in pace.